****

**ΕΝΗΜΕΡΩΤΙΚΟ ΣΗΜΕΙΩΜΑ - ΔΕΛΤΙΟ ΤΥΠΟΥ**

Το Δημόσιο ΙΕΚ Ειδικής Αγωγής Πυλαίας Χορτιάτη λειτούργησε για πρώτη φορά τον Απρίλιο του 2014 και έχει πετύχει να έχει μια σταθερά ανοδική πορεία όσον αφορά στην κατάρτιση ατόμων με ***αισθητηριακές αναπηρίες όρασης και ακοής***. Προσφέρει **ποιοτική επαγγελματική κατάρτιση**, παρέχει τη δυνατότητα στους καταρτιζόμενους να **ενισχύσουν τα επαγγελματικά τους προσόντα**, **την επαγγελματική τους δυναμική**, τις προοπτικές **απορρόφησης στην αγορά εργασίας**, καθώς και την τοποθέτησή τους σε **σύγχρονες θέσεις απασχόλησης**. Στόχος μας η διαρκής παροχή δυνατότητας για κατάρτιση **σε ελκυστικές και σύγχρονες ειδικότητες**, σε όλους ανεξαιρέτως τους καταρτιζόμενους μας και πάντα σύμφωνα με τις δυνατότητές τους, **χωρίς διακρίσεις** με σκοπό την ισάξια και ισότιμη προσωπική και επαγγελματική τους εξέλιξη.

Για την επίτευξη όλων των παραπάνω πραγματοποιούνται διάφορες δράσεις όπως:

* **Επισκέψεις σε επαγγελματικούς φορείς και επιχειρήσεις**,
* **Ενημερωτικές επισκέψεις σε σχολεία** με σκοπό την **ευαισθητοποίηση και την ενημέρωση των μαθητών σε ζητήματα της μετακίνησης** και της καθημερινότητας των ατόμων με προβλήματα όρασης και ακοής
* Συμμετοχή σε **εθνικά και διεθνή προγράμματα (Erasmus+)**
* Συμμετοχή σε **αθλητικές δραστηριότητες-διοργανώσεις**
* **Συνεργασίες** με συλλόγους, σωματεία, συνδέσμους και φορείς ΑΜΕΑ

Η φοίτηση στο Δημόσιο Ι.Ε.Κ. Ειδικής Αγωγής Πυλαίας Χορτιάτη είναι **δωρεάν.**

Η **διάρκεια φοίτησης σε όλες τις ειδικότητες είναι 4 εξάμηνα** για τους κατόχους απολυτήριου όλων των τύπων Λυκείου **ή 2 εξάμηνα για πτυχιούχους ΤΕΛ ή ΤΕΕ Β΄ κύκλου ή ΕΠΑΛ της αντίστοιχης μόνον ειδικότητας**.

Η φοίτηση ολοκληρώνεται μετά από **1 επιπλέον εξάμηνο πρακτικής άσκησης** ώστε να έρθουν οι καταρτιζόμενοι σε επαφή με την αγορά εργασίας. **Η πρακτική άσκηση δύναται να είναι αμειβόμενη.**

Οι απόφοιτοι αποκτούν **Κρατικό πτυχίο επιπέδου 5** αναγνωρισμένο στην ΕΕ (μετά από εξετάσεις πιστοποίησης του ΕΟΠΠΕΠ)

Οι καταρτιζόμενοι **δικαιούνται επίδομα στέγασης (όπως οι φοιτητές)**

Οι καταρτιζόμενοι δικαιούνται να συμμετέχουν σε **κατατακτήριες εξετάσεις** **για συνέχιση των σπουδών τους σε ΑΕΙ.**

Σας ενημερώνουμε ότι κατά το εκπαιδευτικό έτος 2022-2023 στο ΙΕΚ Ειδικής Αγωγής Πυλαίας Χορτιάτη προσφέρονται οι παρακάτω ειδικότητες:

* Χειριστών Τηλεφωνικών Κέντρων (για άτομα με προβλήματα όρασης)
* Τυπογράφων Γραφής Braille (για άτομα με προβλήματα όρασης)
* Διατροφής – Διαιτολογίας (για άτομα με προβλήματα όρασης)
* Υποκριτικής Τέχνης (για άτομα με προβλήματα όρασης)
* Βοηθός Φυσικοθεραπείας (για άτομα με προβλήματα όρασης)
* Τεχνικός εφαρμογών Πληροφορικής (για άτομα με προβλήματα ακοής)
* Τεχνικός Μαγειρικής Τέχνης – αρχιμάγειρας (Chef) (για άτομα με προβλήματα ακοής)
* Τεχνικός Αισθητικής Τέχνης — Μακιγιάζ (για άτομα με προβλήματα ακοής)
* Βοηθός Φυσικοθεραπείας (για άτομα με προβλήματα ακοής)
* Υποκριτικής Τέχνης (για άτομα με προβλήματα ακοής)

Δηλώστε τώρα την ειδικότητα που σας ενδιαφέρει να παρακολουθήσετε για να μας βοηθήσετε να δημιουργήσουμε τα ανάλογα τμήματα**για το επόμενο χειμερινό εξάμηνο 2022Β, συμπληρώνοντας την παρακάτω φόρμα:**

**[](https://docs.google.com/forms/d/e/1FAIpQLSeVB7Sh-9NctI-sQOyYnV9bkzZmZ_8sN73FqN3oDn08GyR8aQ/viewform)**

[**https://docs.google.com/forms/d/e/1FAIpQLSeVB7Sh-9NctI-sQOyYnV9bkzZmZ\_8sN73FqN3oDn08GyR8aQ/viewform**](https://docs.google.com/forms/d/e/1FAIpQLSeVB7Sh-9NctI-sQOyYnV9bkzZmZ_8sN73FqN3oDn08GyR8aQ/viewform)

**Ή εναλλακτικά επικοινωνήστε μαζί μας**

Τηλέφωνα επικοινωνίας:

2310 471524 / 6974118004 και μέσω viber / whatsup

email :[**iek.eid.agogis@gmail.com**](mailto:iek.eid.agogis@gmail.com)

ιστοσελίδα: <https://iek-eid-pylaias-new.thess.sch.gr>

σελίδα στο facebook: <https://www.facebook.com/ΔΙΕΚ-Ειδικής-Αγωγής-Πυλαίας-Χορτιάτη-104633778362881/>